
ประกาศองค์การบริหารส่วนตำบลทรายขาว
เรื่อง  ยื่นแบบภาษีโรงเรือนและที่ดิน
ประจำปี   พ.ศ. ๒๕๖๒
...................................................................

ให้ผู้รับประเมินซึ่งมีกรรมสิทธิ์ในทรัพย์สินที่อยู่ในเขตองค์การบริหารส่วนตำบลทรายขาว 
อำเภอหัวไทร  จังหวัดนครศรีธรรมราช อันต้องเสียภาษีโรงเรือนและที่ดิน ประจำปี  พ.ศ. ๒๕๖๒ ไปรับแบบ
พิมพ์และกรอกรายการในแบบพิมพ์   ยื่นต่อพนักงานเจ้าหน้าที่


อาศัยอำนาจตามความในมาตรา ๕  แห่งพระราชบัญญัติภาษีโรงเรือนและที่ดิน พ.ศ. ๒๔๗๕ 
ซึ่งแก้ไขเพิ่มเติม โดย มาตรา ๗ ทวิ  แห่งพระราชบัญญัติภาษีโรงเรือนและที่ดิน  (ฉบับที่ ๕)  พ.ศ. ๒๕๔๓  



จึงประกาศให้ผู้ประเมินซึ่งมีกรรมสิทธิ์ในทรัพย์สินเป็นโรงเรือนหรือสิ่งปลูกสร้างอย่างอื่น 
ที่ตั้งอยู่ในเขตองค์การบริหารส่วนตำบลทรายขาว  อำเภอหัวไทร  จังหวัดนครศรีธรรมราช ไปรับแบบพิมพ์แสดงรายการแห่งทรัพย์สิน (ภ.ร.ด. ๒)  ณ ที่ทำการองค์การบริหารส่วนตำบลทรายขาว  ได้ตั้งแต่วันที่   ๑  มกราคม  ๒๕๖๒  เป็นต้นไป และให้กรอกรายการ โดยละเอียดลงในแบบพิมพ์แล้วยื่นต่อพนักงานเจ้าหน้าที่  ณ ที่ทำการองค์การบริหารส่วนตำบลทรายขาว  อำเภอหัวไทร  จังหวัดนครศรีธรรมราช   ภายในวันที่   ๒๘  กุมภาพันธ์  ๒๕๖๒


จึงประกาศให้ทราบโดยทั่วกัน



ประกาศ  ณ  วันที่    ๑๓   เดือน  ธันวาคม   พ.ศ.   ๒๕๖๑
                                                                                    (ลงชื่อ)    [image: image3.png]



                                                                                                   (นายสุรินทร์  สงหนู)

                                                                                  นายกองค์การบริหารส่วนตำบลทรายขาว


บทกำหนดโทษ

ภาษีโรงเรือนและที่ดิน


มาตรา  ๔๖  ผู้ใดละเลยไม่แสดงข้อความตามที่กล่าวไว้ในมาตรา ๒๐  มีความผิดต้องระวางโทษปรับไม่เกิน สองร้อยบาท


มาตรา  ๔๘ (ข) โดยความเท็จ โดยเจตนาละเลย โดยฉ้อโกง  โดยอุบาย โดยวิธีการอย่างหนึ่งอย่างใดทั้งสิ้น ที่จะหลีกเลี่ยง หรือพยายามหลีกเลี่ยงการคำนวณค่ารายปีแห่งทรัพย์สินของตนตามที่ควรก็ดี ท่านว่าผู้ว่าผู้นั้นมีความผิด ต้องระวางโทษจำคุกไม่เกิน ห้าร้อยบาท หรือทั้งจำทั้งปรับ

